open-index/open-wikipedia-markdown huggingface dataset:
Skiáthos (kaupunki)

**Skiáthos** (; ) eli **Chóra** (Χώρα) on Kreikan kaupunki, joka sijaitsee Skiáthoksen saarella. Se kuuluu hallinnollisesti Skiáthoksen kuntaan, Sporadien alueyksikköön ja Thessalian alueeseen. Kaupungin väkiluku on 4&nbsp;883 (vuonna 2011). Skiáthos on Skiáthoksen saaren pääkaupunki ja Skiáthoksen kunnan kuntakeskus.

Skiáthoksen kaupunki sijaitsee saaren itärannikolla. Se on saaren pääsatama ja sieltä on yhteydet muille Sporadien saarille sekä muun muassa Vólokseen mannermaalle. Kaupunki sijaitsee samalla paikalla kuin saaren antiikin aikainen polis-keskus Skiathos. Keskiajalla asukkaat joutuivat muuttamaan turvallisempaan paikkaan saaren pohjoisosassa sijaitsevalle Kástron niemelle, joka muodosti luontaisen linnoituksen. Kaupunki asutettiin uudelleen 1800-luvulla. Kaupunki kärsi pahoja tuhoja toisessa maailmansodassa. Nykyisin suurin osa saaren väestöstä asuu kaupungissa.

Skiáthoksen lentoasema sijaitsee aivan kaupungin koillispuolella.

## Lähteet
Yūya Ōsako

**Yūya Ōsako** (; s. 18. toukokuuta 1990 Kaseda, Kagoshiman prefektuuri) on japanilainen jalkapalloilija, joka edustaa Bundesliigassa pelaavaa Werder Bremeniä. Oikeajalkainen Ōsako on pelipaikaltaan hyökkääjä. Hän kuuluu myös Japanin jalkapallomaajoukkueeseen.

## Seurajoukkueura
Ōsako aloitti ammattilaisuransa J. Leaguen Kashima Antlersissa, jota hän edusti vuodet 2009–2013. Hän voitti sarjan mestaruuden kerran, vuonna 2009. Yhteensä Ōsako teki 139 pelaamassaan J. Leaguen ottelussa 40 maalia.

Tammikuussa 2014 Ōsako siirtyi Saksan 2. Bundesliigan TSV 1860 Müncheniin, jossa hän pelasi kevätkauden aikana 15 ottelua onnistuen kuudesti maalinteossa.

Heinäkuussa 2014 Ōsako vaihtoi seuraa Saksassa ja siirtyi Bundesliigaan nousseeseen 1. FC Kölniin. Debyytti Bundesliigassa tapahtui elokuussa Hamburger SV:tä vastaan ja avausmaali syntyi seuraavalla kierroksella VfB Stuttgartin verkkoon.

## Maajoukkueura
Nuorten maajoukkueissa Japania edustanut Ōsako debytoi Japanin jalkapallomaajoukkueessa heinäkuussa 2013 Itä-Aasian mestaruuskisoissa Kiinaa vastaan. Avausmaali syntyi samoissa kisoissa Australian verkkoon. Tuossa pelissä Ōsako teki kaksi maalia ja turnaus päättyi lopulta Japanin voittoon.

Ōsako kuului Japanin joukkueeseen myös vuoden 2014 MM-kilpailuissa Brasiliassa, jossa hän pelasi kahdessa Japanin kolmesta alkulohkon pelistä.

## Tilastot

## Lähteet

## Aiheesta muualla
* 
*National Football Teams
* http://www.fifa.com/worldfootball/statisticsandrecords/players/player=275136/index.html 
* http://nr.soccerway.com/players/yuya-osaka/74303/
*Japan National Football Team Database
Tyko Tarponen

**Tyko Feliks Tarponen** (10. elokuuta 1909 Uusikirkko – 1. elokuuta 1984 Turku) oli Kansallisen Edistyspuolueen puoluesihteeri, samoin kuin liike-elämän vaikuttaja ja *[[Turun Sanomat]]* -lehden päätoimittaja. 

Tarposen vanhemmat olivat vaatturimestari Paavo Tarponen ja Hilda Toropainen. Hän tuli ylioppilaaksi Tampereen yhteiskoulusta 1932 ja valmistui filosofian kandidaatiksi 1937. ''Helsingin Sanomien'' toimittajana hän oli aloittanut jo vuotta aiemmin. Tarponen toimi valmistumisensa jälkeen parikymmentä vuotta pääosin liike-elämän palveluksessa useiden eri yhtiöiden johtotehtävissä. Sotien jälkeen hän oli sivutoimisesti Kansallisen Edistyspuolueen puoluetoimikunnan jäsen, taloudenhoitaja ja puoluesihteeri sekä puolueen lehtien *Vapaa Kansa* ja *Nykyaika* päätoimittaja. Vapaamielisten liiton hallituksessa hän toimi 1951–1958. Helsingin yliopistossa Tarponen opiskeli valtiotiedettä ja valmistui lisensiaatiksi 1956. *Turun Sanomien* päätoimittaja hänestä tuli Weikko Puron jälkeen 1959. Tätä tehtävää hän hoiti aina vuoteen 1973 saakka. Tarposen aikana lehti julistautui sitoutumattomaksi ja sen levikki kaksinkertaistui.  

Tarposen ensimmäinen puoliso vuodesta 1939 oli Aino Seppälä (k. 1941) ja toinen vuodesta 1943 Annikki Tammilehto.

## Suomennoksia
* Peter Dörfler : *Äidin eläessä* ; suom. Annikki ja Tyko Tarponen. Tammi 1945 (alkuteos * Als Mutter noch lebte*)

## Lähteet

## Aiheesta muualla
* Pääministerin haastattelutunti lokakuussa 1963, Ylen Elävä arkisto  (Viitattu 9.2.2015)
* Tyko Tarponen : Böömiläistä barokkia, Helsingin Sanomat, 14.08.1938, nro 216, s. 25, Kansalliskirjaston digitaaliset aineistot
* Tyko Tarponen : Heinäkuun 14 p. 1789 Bastillen valtauksesta 150 vuotta, Helsingin Sanomat, 16.07.1939, nro 187, s. 25, Kansalliskirjaston digitaaliset aineistot
Ingemund Bröms

**Ingemund Bröms** eli *Ingemundus Olai, Sudermannus* (28. heinäkuuta 1669 Länna, Ruotsi – 13. tammikuuta 1722 Karlstad) oli ruotsalainen Tarton yliopiston ja Turun akatemian teologian professori.

Brömsin vanhemmat olivat Björkvikin kirkkoherra Olof Bröms (Olaus Olai, k. 1681) ja Katarina Ingemundsdotter Hägg. Hän kävi Strängnäsin lukiota ja pääsi ylioppilaaksi Uppsalassa 1687. Bröms valmistui filosofian maisteriksi Uppsalan yliopistosta 1697. Hän teki vuonna 1703 matkan Tanskaan, Saksaan, Hollantiin ja Englantiin yhdessä Samuel Åkerhjelmin kanssa ja opiskeli Oxfordin yliopistossa. Bröms valmistui teologian tohtoriksi Uppsalasta 1719.

Bröms oli Strängnäsin lukion kreikan kielen lehtorina vuodesta 1697, Tarton (Pärnun) yliopiston kreikkalaisen kirjallisuuden professorina vuodesta 1703, kolmantena teologian professorina Tartossa vuodesta 1705 sekä toisena teologian professorina vuodesta 1707. Hän pakeni sotatoimia Tartosta Tukholmaan 1709. Brömsistä tuli sitten Turun akatemian ensimmäinen teologian professori 1709 ja hän astui virkaansa 1711. Hän toimi samalla palkkapitäjänsä Turun ruotsalaisen seurakunnan ja Kaarinan kirkkoherrana sekä tuomiorovastina vuodesta 1709 ja astui tähän virkaan 1711.

Bröms oli Turun akatemian rehtorina rehtorikaudella 1713–1722 mutta hän jätti viranhoidon sijaisrehtorille 1718. Bröms pakeni uudelleen sotatoimia Turusta Strängnäsiin vuonna 1713. Hänestä tuli viimeksi Karlstadin hiippakunnan superintendentti vuonna 1717. Bröms oli myös valtiopäivämiehenä 1710, 1719 ja 1720

Bröms oli naimisissa vuodesta 1705 Magdalena Elisabet Wetzlerin kanssa. Brömsin lapset aateloitiin isänsä ansioista 1756 nimellä Lilliestråle.

## Lähteet
Per Henrik Taucher

**Per Henrik Taucher** () oli mainostoimisto Oy Mainos Taucher Reklam Ab:n perustaja ja kauppaneuvos. 

Taucherin vanhemmat olivat Helsingin kaupunginarkkitehti Gunnar Taucher ja Ella Gertrud Björk. Ylioppilaaksi 1935 tultuaan hän aloitti mainosuran  Suomen Ilmoituskeskuksessa. Ennen sota-aikaa hän oli harjoittelijana Saksassa. Oman mainostoimiston Taucher perusti 1940 Bertil Svanströmin kanssa, joka kaatui sodassa. Taucher toimi sota-aikana Valtion tiedoituslaitoksen palveluksessa ja voitti Kansanavun järjestämän julistekilpailun. Taucherin perustama mainostoimisto kasvoi merkittävästi ja oli alansa suurin vuoteen 1978 asti. Sen palveluksessa toimi useita tunnettuja suunnittelijoita, kuten Björn Landström, Topi Törmä ja Matti Viherjuuri. Toimiston yhteyteen perustettiin oma lehti *Yhdysruuvi* (myöhemmin *Ruuvi*) ja televisio-osasto. Taucher toimi aktiivisesti alansa kotimaisissa ja kansainvälisissä järjestöissä, samoin kuin kauppakamarissa, ja oli MTV:n johtokunnan jäsen 1960–1976. Hän harrasti nykytaidetta ja julkaisi ahkerasti kirjoituksia mainonnan ja taidealan ammattijulkaisuissa. Kauppaneuvoksen arvo hänelle myönnettiin 1969.  

Taucherin vaimo vuodesta 1940 oli Ann Mari Wulff.

## Lähteet
Karl Abraham Clewberg

**Karl Abraham Clewberg** (21. heinäkuuta 1712 Bollnäs, Ruotsi – 23. heinäkuuta 1765 Uppsala) oli ruotsalainen Turun akatemian teologian sekä kreikan ja heprean kielten professori.

Clewberg syntyi 1712 Hälsinglandissa. Clewbergin vanhemmat olivat kirkkoherra Nils Clewberg (Nicolaus Erici (k. 1726) ja tämän toinen puoliso Barbro Aurivillius. Hän pääsi ylioppilaaksi Uppsalassa 1722. Clewberg valmistui filosofian maisteriksi Uppsalan yliopistosta 1737. Hän opiskeli myös Leidenin yliopistossa 1746 ja Göttingenin yliopistossa 1747. Clewberg vihittiin papiksi Turun hiippakunnassa 1755.

Clewberg oli Turun akatemian kreikan ja heprean kielten professorina vuodesta 1746, teologian professorina vuodesta 1757. Hän oli samalla palkkapitäjänsä Liedon kirkkoherrana ja Turun tuomiokapitulin jäsenenä vuodesta 1755 alkaen. Clewberg toimi myös Turun akatemian rehtorina 1755–1756.

Clewberg edisti suomalaisen raamatunkäännöksen parantamista, josta oli päätetty valtiopäivillä 1746 ja joka ilmestyi 1756. Hän hankki matkoillaan arvokkaita kirjoja ja käsikirjoituksia, joita yliopisto osti hänen kuolemansa jälkeen.

Clewberg oli naimisissa vuodesta 1753 Charlotta Agata Fahleniuksen kanssa, jonka isä oli Turun piispa Jonas Fahlenius. Heidän poikansa oli kauppakollegion presidentti, runoilija, luonnontieteilijä Abraham Niklas Clewberg, aateloituna 1789 Edelcrantz (1754–1821).

## Lähteet
Cape Canaveral AFS SLC-40

**Cape Canaveral Air Force Station Space Launch Complex 40** (**SLC-40**), aiemmin **Launch Complex 40** (**LC-40**) on rakettien laukaisualusta Cape Canaveralin avaruustukikohdan pohjoisosassa Floridassa.

Yhdysvaltain ilmavoimat käytti alustaa käytti vuosina 1965–2005 kaikkiaan 55:n Titan III ja Titan IV -raketin laukaisuun.

Vuodesta 2007 alkaen alusta on ollut SpaceX:llä vuokralla Falcon 9:n laukaisuihin.

## Yhdysvaltain ilmavoimat ja Titan

Ensimmäinen laukaisu alustalta oli vuonna 1965, Titan IIIC:n ensilento.

Alustalta laukaistiin kaksi planeettaluotainta:
* Epäonnistunut Mars Observer 25. syyskuuta 1992
* Cassini-Huygens luotain Saturnukseen 15. lokakuuta 1997

Yhteensä alustalta laukaistiin vuosina 1965–2005 30 Titan IIIC-, 8 Titan 34D- ja 17 Titan IV -rakettia. Viimeinen Titan-laukaisu tehtiin 30. huhtikuuta 2005.

## SpaceX ja Falcon 9

Yhdysvaltain ilmavoimat vuokrasi alustan 25. huhtikuuta 2007 SpaceX:lle Falcon 9 -laukaisuja varten.

Laukaisutorni purettiin 2007–2008 vaihteessa. Siirrettävä huoltorakennus (Mobile Service Structure (MSS)) räjäytettiin 27. huhtikuuta 2008.

Rakennustyöt alkoivat huhtikuussa 2008. Niihin kuuluivat uudet nestehappi- ja kerosiinisäiliöt sekä kokoonpanohalli.

Ensimmäinen Falcon 9 -raketti saapui kompleksiin loppuvuodesta 2008 ja nostettiin pystyyn 10. tammikuuta 2009. Raketin ja uusitun alustan ensilento 4. kesäkuuta 2010 vei SpaceX Dragon -kapselin testikappaleen onnistuneesti kiertoradalle.

2013 SpaceX muokkasi alustan soveltumaan Falcon 9:n uudelle raskaammalle Falcon 9 v1.1 -versiolle..

## Katso myös
*Luettelo Cape Canaveralin ja Merritt Islandin laukaisualustoista

## Lähteet

## Aiheesta muualla
Juhani Vuori

**Juhani Tapio Vuori** (s. 23. toukokuuta 1940) on suomalainen yleisurheilija päälajinaan 110 metrin aitajuoksu. Hän edusti koko uransa Kärkölän Kisa-Veikkoja.

Juhani Vuori oli kansallista kärkeä 110 metrin aitajuoksussa neljällä vuosikymmenellä. Hän selviytyi Kalevan kisojen finaaliin vielä 37-vuotiaana vuonna 1977. Vuoren päälaji uran alussa 1950-luvulla oli korkeushyppy. Siinä hän sai ensimmäiset maaotteluedustuksensa. Korkeushyppy vaihtui kuitenkin varsin pian aitajuoksuun. Lisäksi hän kilpaili 10-ottelussa ja hyppäsi myös kolmiloikkaa 15,03.

Vuoren paras vuosi oli 1963, jolloin hän sivusi Bengt Sjöstedtin legendaarista SE-aikaa 14,4. Samana vuonna hän saavutti myös Suomen mestaruuden. Hän oli saavuttanut jo vuonna 1960 pronssia sekä vuonna 1962 hopeaa. Lisäksi hän aitoi hopealle Pohjoismaiden mestaruuskisoissa Göteborgissa. Seuraavana vuonna Vuori loukkasi akillesjänteensä, mutta kuntoutti itsensä ja jatkoi uraansa. Kaikkiaan hän oli urallaan mukana 12 maaottelussa. 

Siviiliuransa Vuori teki huonekaluteollisuuden palveluksessa. Vuori oli Tauno Korhosen palveluksessa kaksi vuotta ja perusti sen jälkeen oman yrityksen. Hän oli työurallaan yhdeksän vuotta Kaliforniassa Yhdysvalloissa, mutta palasi vuonna 1993 Suomeen.

Juhani Vuoren tyttärenpoika on jalkapalloilija Joel Pohjanpalo.

## Lähteet
* 

### Viitteet
Anthony Stolarz

**Anthony Stolarz** (s. 20. tammikuuta 1994 Edison, New Jersey, USA) on yhdysvaltalainen jääkiekkomaalivahti, joka pelaa NHL-joukkue Toronto Maple Leafsin organisaatiossa. Stolarz on Philadelphia Flyersin 45. varaus vuodelta 2012.

Ennen Ducksia Stolarz on pelannut Flyersissa sekä kevään 2019 ajan Edmonton Oilersissa. Tammikuussa 2021 Stolarz teki Ducksin kanssa kaksivuotisen jatkosopimuksen.

Heinäkuussa 2023 Stolarz teki vapaana agenttina Florida Panthersin kanssa yhden vuoden ja 1,1 miljoonan dollarin arvoisen sopimuksen.

Heinäkuussa 2024 Stolarz teki vapaana agenttina Toronto Maple Leafsin kanssa kaksivuotisen ja yhteensä viiden miljoonan dollarin arvoisen sopimuksen.

Syyskuussa 2025 Stolarz solmi Maple Leafsin kanssa nelivuotisen ja yhteensä 15 miljoonan dollarin arvoisen jatkosopimuksen.

## Lähteet
Hell’s Kitchen (vuoden 1998 elokuva)

**Hell’s Kitchen** (myös *Hell’s Kitchen N.Y.C.*) on Tony Cinciripinin ohjaama, käsikirjoittama ja tuottama yhdysvaltalainen rikosdraamaelokuva, joka sai ensi-iltansa vuonna 1998. Elokuvan pääosissa ovat Rosanna Arquette, William Forsythe, Angelina Jolie, Mekhi Phifer ja Johnny Whitworth. *Hell’s Kitchen* on ohjaaja Cinciripinin ensimmäinen ja toistaiseksi ainoa ohjaustyö.

*Hell’s Kitchen* kuvattiin ja tuotettiin maalis-huhtikuussa vuonna 1997. Elokuvan budjettina oli 6 miljoonaa dollaria ja tuotantoyhtiönä HK Film Corporation. *Hell’s Kitchen* sai ensi-iltansa Kanadan Toronton elokuvajuhlilla 11. syyskuuta 1998. Yhdysvaltain ensi-ilta oli New Yorkissa 3. joulukuuta 1999. *Hell’s Kitchen* sai ilmestyessään sekalaiset arvostelut. Rotten Tomatoes -sivuston mukaan viiden arvostelun perusteella laskettuna kriitikoiden arvosteluista 40 prosenttia oli positiivisia. Elokuva julkaistiin Yhdysvalloissa ensimmäisen kerran DVD:nä 11. heinäkuuta 2000.

## Juoni

Johnny Miles (Mekhi Phifer) osallistuu pahasti pieleen menevään ryöstöön. Hän selviää ainoana ryöstäjistä hengissä, mutta saa viiden vuoden tuomion. Vapauduttuaan hän yrittää pysytellä kaidalla tiellä ja ryhtyä nyrkkeilijäksi. Kuolleen rikostoverin sisko haluaisi kuitenkin Johnnyn kuolevan ja usuttaa poikakaveriaan tämän kimppuun.

## Näyttelijät

## Lähteet

## Aiheesta muualla
* 
* 
*
Without Evidence

**Without Evidence** on vuonna 1995 julkaistu Gill Dennisin ohjaama yhdysvaltalainen psykologinen jännityselokuva, jonka pääosissa ovat Scott Plank, Anna Gunn ja Angelina Jolie. *Without Evidence* perustuu tositapahtumiin, joiden pohjalta ohjaaja Dennis ja Phil Stanford laativat käsikirjoituksen. Elokuvan tuottajana oli Eric R. Epperson. *Without Evidence* kuvattiin työnimellä *Gathering Evidence* Floridassa ja Oregonissa. Elokuva julkaistiin Yhdysvalloissa ensimmäistä kertaa DVD:nä 12. syyskuuta 2000.

## Juoni

Kun Michael Francke (Ernie Garrett) murhataan, hänen veljensä Kevin Francke (Scott Plank) aloittaa oman murhatutkimuksensa, joka paljastaa valheita ja petoksia.

## Näyttelijät

## Lähteet

## Aiheesta muualla
* 
* 
*
Helsingin hallinto

**Helsingin hallintoon** kuuluu Helsingin kaupunkia johtavia päättäjiä sekä toimielimiä.

## Kunnallishallinto

Helsingin kaupunginvaltuustossa on 85 jäsentä. Muun Suomen poliittiseen kenttään verrattuna suurin ero on Suomen Keskustan pieni kannatus. Kaudella 2021–2025 suurimmat valtuustoryhmät ovat kokoomus (23 paikkaa), vihreät (18) ja  SDP (13).  kaupunginvaltuuston Puheenjohtajana toimii Fatim Diarra (vihr.), ensimmäisenä varapuheenjohtajana Harry Bogomoloff (kok.) ja toisena varapuheenjohtajana Pilvi Torsti (sd.).

Kaupunginhallituksessa on  15 jäsentä,  puheenjohtajana toimii pormestari Juhana Vartiainen ja 4 apulaispormestaria ovat sen jäseniä.

Vuoden 2020 organisaatiouudistuksen jälkeen kaupungilla ei ole enää virastoja, vaan esimerkiksi Sosiaali- ja terveysvirastosta tuli nimeltään sosiaali- ja terveystoimiala.  Uudistuksessa kaupungin noin kolmekymmentä virastoa koottiin neljään toimialaan: kasvatus ja koulutus, kaupunkiympäristö, kulttuuri ja vapaa-aika sekä sosiaali- ja terveystoimi.

### Lauta- ja johtokunnat

### Kaupunginjohtajat

Alla olevassa taulukossa on lueteltu Helsingin kaupunginjohtajat vuodesta 1921 lähtien. Vuonna 2017 Helsinki siirtyi pormestarimalliin, jolloin kaupunginjohtajan virka lopetettiin. Samalla lakkautettiin apulaiskaupunginjohtajien virat, jotka korvattiin apulaispormestareilla.

Tasavallan presidentti myönsi Helsingin kaupunginjohtajille ylipormestarin arvonimen 1930-luvulta lähtien. Ensimmäinen ylipormestarin arvon saanut kaupunginjohtaja oli Antti Tulenheimo (vuonna 1934).

### Pormestarit
Vuoden 2017 kuntavaaleista lähtien Helsingissä otettiin käyttöön pormestarimalli. Puolueet asettivat omat pormestariehdokkaansa ennen vaaleja, vaikka kaupunkilaiset eivät päässeet itse valitsemaan pormestaria vaaleissa. Vaalien jälkeen käydyissä neuvotteluissa Helsingin pormestarin paikan sai vaalien suurin puolue Kokoomus. Kokoomuksen pormestariehdokkaana oli Jan Vapaavuori, joka valittiin Helsingin ensimmäiseksi pormestariksi. Samalla valittiin myös neljä apulaispormestaria, joilla on aiempien apulaiskaupunginjohtajien tapaan omat vastualueensa. Pormestarimallin käyttöönoton yhteydessä tehdyn organisaatiomuutoksen myötä, apulaispormestarit toimivat myös oman toimialansa lautakunnan puheenjohtajana.

Pormestari ja apulaispormestarit vuosina 2017–2021:
* Helsingin pormestari Jan Vapaavuori, Kokoomus
* apulaispormestari, sosiaali- ja terveystoimi, Sanna Vesikansa, Vihreät
* apulaispormestari, kulttuuri ja vapaa-aika, Nasima Razmyar, SDP
* apulaispormestari, kasvatus ja koulutus, Pia Pakarinen, Kokoomus
* apulaispormestari, kaupunkiympäristö,  Anni Sinnemäki, Vihreät

Pormestari ja apulaispormestarit vuodesta 2021 alkaen ovat:
* Helsingin pormestari Juhana Vartiainen, Kokoomus
* apulaispormestari, sosiaali- ja terveystoimi, Daniel Sazonov, Kokoomus
* apulaispormestari, kulttuuri ja vapaa-aika, Paavo Arhinmäki, Vasemmistoliitto
* apulaispormestari, kasvatus ja koulutus, Nasima Razmyar, SDP
* apulaispormestari, kaupunkiympäristö,  Anni Sinnemäki, Vihreät

## Lähteet
Strakka Racing

**Strakka Racing** on brittiläinen pikkuformulatalli. Tallin perusti Nick Leventis vuonna 2007. Talli kilpailee nykyään FIA World Endurance Championship ja Formula Renault 3.5 -sarjoissa. Vuonna 2010 talli voitti Hungaroringin 1000 km ajon LMP2-luokan autolla.

## Aiheesta muualla
*http://www.strakkaracing.com/wp/
To the Hilt

**To the Hilt** on hollantilaisen rockyhtye Golden Earringin albumi vuodelta 1976.   

## Kappaleet
### A-puoli
# 
# 
# 
# 

### B-puoli
# 
# 
# 

## Kokoonpano
* George Kooymans – kitara, laulu
* Rinus Gerritsen – basso, kosketinsoittimet
* Barry Hay – huilu, laulu
* Cesar Zuiderwijk – rummut
* Eelco Gelling - kitara
* Bertus Borgers - saksofoni
* Robert Jan Stips - kosketinsoittimet

### Muut
* Chris Mercer - tenorisaksofoni, saksofoni

## Arviot
* Allmusic:  

## Aiheesta muualla
* To the Hilt discogs.com -sivustolla

## Lähteet
Peyton Reed

**Peyton Reed** (s. 3. heinäkuuta 1964) on yhdysvaltalainen elokuva- ja televisio-ohjaaja.

Raleighissa, Pohjois-Carolinassa kasvanut Reed opiskeli englantia Pohjois-Carolinan yliopistossa Chapel Hillissä. Uransa alulla hän ohjasi musiikkivideoita esimerkiksi Superchunkille ja jaksoja televisiosarjoihin, kuten *[[The Weird Al Show|The Weird Al Show’hun]]* (1997). Reedin ensimmäinen teatterielokuva oli vuonna 2000 ensi-iltansa saanut *[[Anna palaa!]]*. Suhteellisen pienellä 28 miljoonan dollarin budjetilla tehty cheerleading-aiheinen elokuva osoittautui menestykseksi, joka tuotti 90 miljoonaa.

Keväällä 2001 Reed palkattiin ohjaamaan 20th Century Foxille *[[Ihmeneloset]]*-sarjakuviin perustuvaa elokuvaa, joka oli ollut tekeillä jo vuosia. Runsaat kaksi vuotta myöhemmin hän jätti projektin vedoten taiteellisiin erimielisyyksiin. *[[Fantastic Four (vuoden 2005 elokuva)|Fantastic Four]]* sai ensi-iltansa lopulta vuonna 2005 Tim Storyn ohjaamana.

Reedin seuraavia ohjaustöitä olivat komediat *[[Vähät rakkaudesta]]* (2003), *[[The Break-Up]]* (2006) ja *[[Yes Man]]* (2008). Vuosikymmenen loppupuolella hän palasi myös tekevision pariin ohjaten esimerkiksi televisiosarjojen *[[Cashmere Mafia]]* (2008) ja *[[The Goodwin Games]]* (2013) pilottijaksot sekä *[[Kolme miestä ja tyttö]]* -sarjan jaksoja.

Kesäkuussa 2014 Marvel Studios kiinnitti Reedin *[[Ant-Man]]*-elokuvan ohjaajaksi Edgar Wrightin erottua tehtävästä hiukan aiemmin. Elokuvan ensi-ilta oli 17. heinäkuuta 2015. *Ant-Manin* menestyttyä Marvel ilmoitti lokakuussa 2015 tuottavansa sille jatko-osan *[[Ant-Man and the Wasp]]*, jonka aiottu ensi-ilta on heinäkuussa 2018. Reedin paluu ohjaajaksi vahvistettiin pian sen jälkeen.

## Filmografia
* *[[The Computer Wore Tennis Shoes]]* (televisioelokuva, 1995)
* *[[Riemukupla (vuoden 1997 elokuva)|Riemukupla]]* (televisioelokuva, 1997)
* *[[Anna palaa!]]* (2000)
* *[[Vähät rakkaudesta]]* (2003)
* *[[The Break-Up]]* (2006)
* *[[Yes Man]]* (2008)
* *[[Ant-Man]]* (2015)
* *[[Ant-Man and the Wasp]]* (2018)
* *[[The Mandalorian]]* (televisiosarja (2 jaksoa), 2020)
* *[[Ant-Man and the Wasp: Quantumania]]* (2023)

## Lähteet

## Aiheesta muualla
*
HMS Tartar (F133)

**HMS Tartar** (viirinumero F133) oli Britannian kuninkaallisen laivaston vuonna 1962 palvelukseen otettu Tribal-luokan fregatti, joka myytiin 1984 Indonesialle.

## Valmistus

Alus tilattiin Devonportin telakalta, missä köli laskettiin 22. lokakuuta 1959. Se laskettiin vesille 19. syyskuuta 1960 kumminaan Amiraliteetin toisen merilordin Sir St. John R. J. Tyrwhittin puoliso Lady Tyrwhitt ja otettiin palvelukseen 26. helmikuuta 1962.

## Palvelus
Mastossaan 1. laivueen komentajan kontra-amiraali Jeremy Blackin viiri alus saapui 29. maaliskuuta 1984 Portsmouthiin. jossa se poistettiin palveluksesta. Alus myytiin Indonesialle, joka liitti sen muutostöiden jälkeen laivastoonsa 3. huhtikuuta 1986 nimellä *KRI Hasanuddin*. Indonesia ei juuri modernisoinut alusta lukuun ottamatta Sea Cat -ohjusten vaihtamista ennen sen palveluksesta poistamista vuonna 1999.

## Päälliköt
Aluksen päälliköinä olivat:
*Franklin, R. D. 1965–1966
*Johnston, J. R. C. 1967
*Rusby, Cameron 1969–1971
*Moore, M. A. C. 1977
*Stanford, J. R. 1977–1979

## Lähteet
*
*
*

### Viitteet
Atomu Tanaka

**Atomu Tanaka** (, s. 4. lokakuuta 1987 Niigata) on japanilainen jalkapalloilija, pelipaikaltaan hyökkäävä keskikenttäpelaaja. Hän edustaa Veikkausliigassa pelaavaa KTP:ta. Hän kykenee pelaamaan myös molemmilla laidoilla. Tanaka edusti vuosina 2018–2020 Cerezo Osakaa ja 2020 palasi HJK:iin. Hän käyttää taiteilijanimeä **Atom**.

Tanaka pelasi kausina 2005–2014 J. Leaguen Albirex Niigatassa yhteensä 200 sarjaottelua, joissa hän teki 17 maalia. Helmikuussa 2015 Tanaka siirtyi Veikkausliigan HJK:iin kauden 2015 kattavalla sopimuksella, jossa on lisäksi optio seuraavasta kaudesta. Kauden jälkeen HJK ilmoitti käyttäneensä optionsa Tanakaan.

Kausi 2017 jäi Tanakan viimeiseksi HJK:ssa ja 6. tammikuuta 2018 hän siirtyi vapaalla siirrolla takaisin Japanin liigaan Cerezo Osakan riveihin ja palasi takaisin HJK:iin maaliskuusta heinäkuuhun 2020 ulottuvalla sopimuksella.

## Saavutukset ja palkinnot

### HJK
* Suomen mestaruus (5): 2017, 2020, 2021, 2022, 2023
* Suomen Cup (2): 2017, 2020
* Suomen liigacup (2): 2015, 2023
* IS Tähtipelaajan palkinto 2015

### Cerezo Osaka

* Japanin supercup: 2018

## Lähteet
Jalkaväkikoulu

**Jalkaväkikoulu** on Maasotakoulun Koulutuskeskukseen kuuluva Suomen maavoimien jalkaväen aselajikoulu, joka sijaitsee Lappeenrannassa. Se vastaa jalkaväen upseeriston ja aliupseeriston perus- ja täydennyskoulutuksesta. Jalkaväkikoulu on maavoimien aselajikouluista suurin.

## Historia

Jalkaväkikoulu perustettiin 1. tammikuuta 2015 osana puolustusvoimauudistusta. Aiemmin Maasotakoulu itsessään toimi sekä puolustushaara- että jalkaväen aselajikouluna, mutta vuoden 2015 alussa siihen liitettiin myös useita muita maavoimien aselaji- ja toimialakouluja, minkä myötä perustettiin erillinen Jalkaväkikoulu osaksi uudistunutta Koulutuskeskusta.

Koulun ensimmäinen johtaja on everstiluutnantti Riku Mattila, joka toimi aiemmin pataljoonan komentajana Koulutuskeskuksessa.

Jalkaväkikoulun lipun on suunnitellut VTM Markku Palokangas. Sen on piirtänyt maavoimien verkkotiedottaja Lauri Paju. Joukkoyksikkölippu siunattiin ja naulattiin lokakuussa 2017. Lippukankaan väri on jalkaväkiaselajille vahvistettu vihreä, ja lipun keskikuvio on kaksi kivääriä ristikkäin. Tunnuksen väri lipussa on jääkärijoukoille vahvistettu keltainen.

## Korkeakouluosasto

Jalkaväkikoulun korkeakouluosasto antaa opetusta Maanpuolustuskorkeakoulun sotatieteiden kandidaatin ja -maisterin tutkintojen maavoimien koulutusohjelman jalkaväen aselajiin suuntautuneille opiskelijoille. Jalkaväen opetus jakautuu Jalkaväkikoulun jääkäri- ja panssarintorjunta-, kranaatinheitin-, ja tiedusteluopintosuuntiin sekä Hattulan Panssarikoulun panssariopintosuuntaan. Opintosuunnista suurin on jääkäri- ja panssarintorjuntaopintosuunta noin 30 opiskelijan vahvuudellaan.

Kadetit viettävät aselajikoulussa kandidaattiopintojensa viimeisen eli kolmannen vuoden, minkä aikana he opiskelevat muun muassa aselajin kaluston ja välineistön hallintaa sekä taktiikkaa. Opiskelijat saavat valmiudet toimia rauhanajan perusyksikön kouluttajana ja sodanajan yksikön päällikkönä.

Sotatieteiden kandidaatiksi valmistumista ja luutnantiksi ylentämistä seuraa työelämäjakso puolustusvoimissa ennen maisteriopintoja. Kaksivuotisessa maisterivaiheessa aselajikoulussa opiskellaan noin kolmen kuukauden ajan toisena vuonna.

## Täydennyskoulutusosasto

Jalkaväkikoulun täydennyskoulutusosasto vastaa jalkaväen palkatun aliupseeriston aselajikoulutuksesta. Opinnot koostuvat jalkaväen sotilasammatillisista opintojaksoista 1–2 ja jalkaväen mestariopinnoista.

Täydennyskoulutusosastoon kuuluu myös sotilaspoliisisektori. Sotilaspoliisikoulutus siirtyi Utin jääkärirykmentin Sotilaspoliisikoulusta Maasotakoulun alaisuuteen vuoden 2012 alussa.

## Tutkimus

Jalkaväen tutkimustoimintaa harjoitettiin Maasotakoulun tutkimus- ja kehittämisosastolla ja Maataistelukeskuksessa vuoden 2014 loppuun asti. Tammikuussa 2015 toiminta siirrettiin Haminaan perustettuun Maasotakoulun alaiseen Maavoimien tutkimuskeskukseen, jossa jalkaväki on yksi kymmenestä tutkimussektorista.

## Lähteet

## Aiheesta muualla

* Koulutuskeskus Maasotakoulun sivustolla
Creole Moon

**Creole Moon** on Dr. Johnin levy vuodelta 2001.   

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Dr. John – piano, Hammond B3, laulu, kosketinsoittimet 
* David Barard – basso
* Renard Poché – kitara
* Herman (Roscoe) Ernest III – rummut
* Sonny Landreth – slide guitar (raidat: 9, 10 ja 11)  
* Curtis Pierre – lyömäsoittimet
* Herman (Roscoe) Ernest III – lyömäsoittimet (raita: 3)
* Michael Skinkus – lyömäsoittimet
* Charley Miller – huilu, trumpetti
* Kevin Louis – trumpetti (raita: 12)
* Fred Wesley – pasuuna
* Tony Daigle – triangeli (raita: 9)
* Theodore Arthur, Jr. – altto- ja sopraanosaksofoni
* Alonzo Bowens – baritonisaksofoni
* David "Fathead" Newman – saksofoni (raidat: 1, 8 ja 14)
* Eric Traub – tenorisaksofoni
* Catherine Russell – taustalaulu (raidat: 1, 5 ja 13) 
* David Barard – taustalaulu
* Herman Ernest III – taustalaulu
* Nikki Richards – taustalaulu (raidat: 1, 5 ja 13) 
* Renard Poché – taustalaulu

## Arviot
* Allmusic:  

## Aiheesta muualla
* Creole Moon discogs.com -sivustolla

## Lähteet
Euphroniaceae

**Euphroniaceae** on pieni eteläamerikkalainen kasviheimo koppisiemenisten Malpighiales-lahkossa. Heimossa on vain yksi suku: *[[Euphronia]]*.

## Tuntomerkit
Kasvit ovat puita, joiden varren ja lehden solukoissa on kivisoluja (sklereidejä) ja joiden karvat ovat yksisoluisia. Lehtiasento on kierteinen ja lehtilapa on ehyt sekä alta vaaleakarvainen. Lehdet ovat korvakkeellisia. Kukinto on varsipäätteinen, terminaalinen, ja kukat ovat vastakohtaisia. Kukassa on lyhyt pohjusmalja (hypanthium) ja kolme sulkeutuneena kiertyvää  eli kontorttia terälehteä. Heteet ovat tavallisesti verhovastaisia kahdessa ryhmässä, teriöön kiinnittyneinä ja tyvestään yhtyneinä. Niiden välissä on pitkä, karvainen joutohede ja neljä tai viisi pientä joutohedettä kahtena ryhmänä. Emiön luotti on lähes pallomainen. Hedelmä on liiteluomainen kota, jossa on keskipylväs, ja siemenet ovat siivellisiä.

## Levinneisyys
*Euphronia* kasvaa Etelä-Amerikassa Guyanan ylängöllä.

## Luokittelu
*Euphronia*-suvussa on enintään kolme lajia, joidenkin mielestä kaksi tai vain yksi. Lähin sukulaisheimo on kultaluumukasvit (Chrysobalanaceae). Aikaisemmin suku on viety Trigoniaceae- tai Vochysiaceae-heimoon.

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet
All By Hisself: Live at the Lonestar

**All By Hisself: Live at the Lonestar** on Dr. Johnin live levy vuodelta 2003.   

## Kappaleet
### Disc 1
# 
# 
# 
# 
# 
# 
# 
# 
# 
# 
# 
# 

### Disc 2
# Ma Sings, Plays & Talks About New Orleans Music... 

## Kokoonpano
* Dr. John - piano, laulu

## Arviot
* Allmusic:  

## Lähteet
Waltteri Peltola

**Waltteri Peltola** (s. 11. huhtikuuta 1996 Turku) on suomalainen jalkapalloilija, joka edustaa Ykkösessä pelaavaa Turun Palloseuraa. Hän on pelipaikaltaan keskikenttäpelaaja.

Peltola teki ensiesiintymisensä pääsarjatasolla 20. heinäkuuta 2014, kun hänen edustamansa TPS pelasi kotonaan 0–0-tasapelin Vaasan Palloseuraa vastaan. Ottelu jäi hänen ainoakseen Veikkausliigassa kaudella 2014. Peltola pelasi kauden aikana myös kahdeksan ottelua Kakkosen Åbo IFK:ssa.

## Lähteet
Invictus Means Unconquered

**Invictus Means Unconquered** on David Allan Coen levy vuodelta 1981.   

## Kappaleet
### Leaving Side
# 
# 
# 
# 
# 

### Loving Side
# 
# 
# 
# 
# 

## Kokoonpano
* David Allan Coe ‎– laulu
* Karen Brooks – laulu
* The Nashville Edition – taustalaulu
* Billy Sanford – kitara 
* Jimmy Capps – kitara
* Tommy Allsup – kitara
* Phil Baugh – kitara
* Pete Drake – steel guitar
* Dale Seigfreid – steel guitar
* Henry Strzelecki – basso
* Joe Osborn – basso
* Kenny Malone - rummut
* Jerry Carrigan – rummut
* Hargus "Pig" Robbins – piano
* Farrell Morris – lyömäsoittimet

## Arviot
* Allmusic:  

## Aiheesta muualla
* Invictus Means Unconquered discogs.com -sivustolla

## Lähteet
Peyton List (näyttelijä, 1986)

**Peyton List** (s. 8. elokuuta 1986 Boston, Massachusetts, Yhdysvallat) on yhdysvaltalainen näyttelijä ja malli. Hän on näytellyt muun muassa televisiosarjoissa *[[As the World Turns]]*, *[[Mad Men]]*, *[[FlashForward]]* ja *[[The Tomorrow People]]* ja elokuvassa *[[Shuttle – verinen vuoro]]* (2008).

List kasvoi Baltimoressa vanhempiensa ja siskonsa kanssa. Hän aloitti mallinuran kahdeksanvuotiaana ja näytteli ensimmäisen kerran pienet roolit sarjoissa *[[Sinkkuelämää]]* ja *[[Kova laki: Erikoisyksikkö]]*. Hän näytteli samaa roolia kahdessa *[[C.S.I.|C.S.I:n]]* spin-off-sarjassa, *[[C.S.I. New York]]issa* ja *[[C.S.I. Miami]]issa*. Lisäksi hän on tehnyt vierailurooleja lukuisissa muissa televisiosarjoissa 2000–2010-luvuilla. 

Ennen näyttelijänuraansa List opiskeli balettia koulussa New Yorkissa.

## Filmografia

## Lähteet

## Aiheesta muualla

*
Humiriaceae

**Humiriaceae** on pieni trooppinen kasviheimo koppisiemenisiin kuuluvassa, moniheimoisessa Malpighiales-lahkossa.

## Tuntomerkit
Heimon kasvit ovat ainavihantia puita, joiden nivelten johtojännelieriössä on viisi lehtiaukkoa ja soluissa kalsiumoksalaattikiteitä. Lehdet sijaitsevat usein kahdessa rivissä ja ovat lyhytruotisia sekä tavallisesti hammaslaitaisia; korvakkeet ovat pieniä tai puuttuvat. Kukinto on viuhkomainen, kukat ovat melko pieniä. Verholehdet ovat kasvaneet yhteen ainakin tyveltään. Heteitä on tavallisesti 10–30, joskus enemmän. Palhot ovat myös kasvaneet yhteen ainakin tyveltään ja muodostavat putken; joskus heteet ovat kahtena kiehkurana. Ponnen lokeroside on leveä ja pidentynyt. Mesiäinen ulottuu palhojen tyveltä sikiäimen tyvelle ja on silmiinpistävä kohouma ja rengasmainen. Sikiäin on yhdislehtinen, yksivartaloinen ja luotit ovat pallomaisia tai vaihtelevassa määrässä liuskaisia. Kussakin sikiäimen lokerossa on tavallisesti yksi, joskus kaksi siemenaihetta. Hedelmä on luumarja, jossa on kannellinen ja toisinaan jopa viisisiemeninen kivi, jonka pinnalla on pihkamaista ainetta sisältäviä taskuja. Siemenessä on runsas valkuainen eli endospermi ja niukka ulkovalkuainen eli perispermi sekä hieman käyristynyt vihreä alkio.

## Levinneisyys
Valtaosa heimon lajeista kasvaa trooppisessa Amerikassa. Osa suvusta *[[Sacoglottis]]* kasvaa myös Länsi-Afrikassa.

## Luokittelu
Humiriaceae kuuluu Malpighiales-lahkon evoluutiopuussa kladiin, jossa on sen lisäksi heimot Achariaceae, Goupiaceae, Violaceae (orvokkikasvit), Passifloraceae (passiokasvit), Lacistemataceae ja Salicaceae (pajukasvit). Kladin ominaisuus on siemenen ravintovaraston eli endospermin pysyvyys. Kladi lienee kehittynyt noin 110–101 miljoonaa vuotta sitten.

Humiriaceae käsittää kahdeksan sukua ja 50 lajia. Suurimmat suvut ovat 16-lajinen *[[Vantanea]]* ja 12-lajinen *[[Humiriastrum]]*. Heimon ikäarvio on 20 miljoonan vuoden paikkeilla.

Heimoon kuuluvat suvut:
* *[[Duckesia]]*
* *[[Endopleura]]*
* *[[Humiria]]*
* *[[Humiriastrum]]*
* *[[Hylocarpa]]*
* *[[Sacoglottis]]*
* *[[Schistostemon]]*
* *[[Vantanea]]*

## Kuvia

Humiriastrum glaziovii - Jardim Botânico de São Paulo - IMG 0273.jpg|*[[Humiriastrum glaziovii]]* -lajin luumarjoja
Vantanea guianensis.jpg|*[[Vantanea guianensis]]*
Vantanea obovata — João de Deus Medeiros 002.jpg|*[[Vantanea obovata]]* -lajin kukkia
Flickr - João de Deus Medeiros - Humiria balsamifera.jpg|*[[Humiria balsamifera]]*


## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* Levinneisyyskartta: http://www.mobot.org/mobot/research/apweb/maps/humiriaceaemap.gif
The City That Care Forgot

**The City That Care Forgot** on Dr. Johnin albumi vuodelta 2008.   

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Dr. John – piano, laulu
* Charlie Miller – trumpetti
* Herman Ernest III – rummut, lyömäsoittimet, taustalaulu
* David Barard – basso, taustalaulu
* Eric Clapton – kitara
* Terence Blanchard – trumpetti
* Willie Nelson – laulu
* Terrance Simien – trumpetti
* Ani DiFranco – laulu
* James Andrews – trumpetti
* Trombone Shorty – pasuuna
* Kenneth "Afro" Williams – lyömäsoittimet
* Tyrone Alken – taustalaulu
* Shannon McNally – taustalaulu
* Charlie Miller – trumpetti
* Alonzo Bowen – tenorisaksofoni
* Jason Mingledorff – baritonisaksofoni

## Arviot
* Allmusic:  

## Aiheesta muualla
* The City That Care Forgot discogs.com -sivustolla

## Lähteet
Tits ’n Ass

**Tits 'n Ass** on hollantilaisen rockyhtye Golden Earringin albumi vuodelta 2012.   

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* George Kooymans – kitara, laulu
* Rinus Gerritsen – syntetisaattori, huuliharppu, basso, harmoni, urut, grand piano
* Barry Hay – laulu
* Cesar Zuiderwijk – rummut

## Aiheesta muualla
* Tits 'n Ass discogs.com -sivustolla
Ellen Marlow

**Ellen Taylor Marlow** (s. 22. helmikuuta 1994 Dallas, Texas) on yhdysvaltalainen näyttelijä. Hänen näyttelijänuransa alkoi Broadway-musikaalista *Chitty Chitty Bang Bang*. Marlow valittiin Jemima Pottsin rooliin 3000 koe-esiintyjän joukosta. Hän on esiintynyt myös muissa Broadway-tuotannoissa, kuten *Grease* ja *Ihmemaa Oz*.

Marlow näytteli pääosaa vuoden 2008 elokuvassa *[[The Clique]]*, joka julkaistiin suoraan DVD:lle. Hänet on nähty myös tv-sarjoissa *[[Todistettavasti syyllinen]]*, *[[C.S.I.]]* ja *[[Criminal Minds]]*. Marlow esiintyi myös yhdessä *[[Hannah Montana]]n* jaksossa.

## Lähteet

### Viitteet

## Aiheesta muualla
*
Suomen euroviisukarsinta 2006

**Suomen euroviisukarsinta 2006** oli kilpailu, jossa valittiin Suomen edustaja vuoden 2006 Eurovision laulukilpailuun. Kilpailu pidettiin kutsukilpailuna levy-yhtiöiden kanssa, 12 levyttävää suomalaisartistia kutsuttiin mukaan. Kilpailijat jaettiin neljään alkukarsintaan, jotka pidettiin perjantai-iltoina 13.1.–3.2. Jokaisessa alkukarsinnassa kukin kilpailija esitti kaksi kappaletta, joista puhelinäänestäjät valitsivat paremman finaaliin.

Karsinnan finaali pidettiin lauantaina 10.3. 994-hallissa Caribia-kylpylähotellissa Turussa ja televisioitiin suorana YLE TV2:ssa. Finaalissa äänestys käytiin kaksikierroksisena, ensimmäisellä kierroksella puhelinäänestäjät valitsivat kuusi parasta toiselle kierrokselle, ja toisella kierroksella puhelinäänestäjät valitsivat voittajan.

## Alkukarsinnat
:''Keltaisella taustalla olevat esitykset pääsivät finaaliin.

### 1. alkukarsinta (13.1.2006)

### 2. alkukarsinta (20.1.2006)

### 3. alkukarsinta (27.1.2006)

### 4. alkukarsinta (4.2.2006)

## Finaali (10.3.2006)

### Toinen kierros

## Lähteet
*http://www.viisukuppila.fi/muistathan-suomen-karsinnat-2006/
*http://natfinals.50webs.com/90s_00s/Finland2006.html

## Aiheesta muualla
*Voittoesitys Ylen Elävässä arkistossa
*Koko karsintafinaali Ylen Elävässä arkistossa
*
Mercernary

**Mercernary** on Dr. Johnin levy vuodelta 2006.   

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Dr. John – urut, piano, laulu
* Eric Truab – tenorisaksofoni 
* Kenyatta Simon – lyömäsoittimet
* James Rivers – tenorisaksofoni 
* Charlie Miller – trumpetti
* Herbert Hardisty – tenorisaksofoni
* John Fohl – kitara, taustalaulu 
* Herman V. Ernest III – rummut, lyömäsoittimet, taustalaulu
* Alonzo Bowen – baritonisaksofoni
* David Barard – basso, taustalaulu

## Arviot
* Allmusic:  

## Aiheesta muualla
* Mercernary discogs.com -sivustolla

## Lähteet
FS Athos (A712)

**Athos** (runkonumero A712) on Ranskan laivaston Athos-luokan vartiolaiva.

## Valmistus

Aluksen köli laskettiin 1978. Se laskettiin vesille 20. marraskuuta 1979 ja otettiin palvelukseen 14. maaliskuuta 1980.

## Palvelus
Alus oli 2015 sijoitettu Bayonneen.

## Lähteet
Thomas Allofs

**Thomas Allofs** (s. 17. marraskuuta 1959 Düsseldorf) on saksalainen entinen jalkapalloilija, pelipaikaltaan hyökkääjä.

Allofs pelasi Bundesliigassa yhteensä 378 ottelua ja teki niissä 148 maalia edustaen Fortuna Düsseldorfia, 1. FC Kaiserslauternia ja 1. FC Kölniä. Hän pelasi lisäksi Ranskan Ligue 2:n RC Strasbourgissa 11 ottelua kaudella 1989–1990. Fortuna Düsseldorfissa Allofs voitti Saksan cupin kausina 1978–1979 ja 1979–1980 sekä saavutti toisen sijan Cup-voittajien cupissa kaudella 1978–1979.

Kaudella 1988–1989 Allofs oli yhdessä Roland Wohlfarthin kanssa Bundesliigan paras maalintekijä tehtyään 1. FC Kölnille 17 maalia. Kauden 2013–2014 jälkeen Allofs on Bundesliigan kaikkien aikojen maalintekijätilastossa 14. sijalla.

Saksan maajoukkueessa Allofs pelasi kaksi ottelua: ensimmäisen vuonna 1985 ja toisen vuonna 1988. Hän oli mukana saavuttamassa MM-hopeaa 1982.

Myös Allofsin vanhempi veli Klaus (s. 1956) oli Saksan maajoukkuejalkapalloilija.

## Lähteet
Goupiaceae

**Goupiaceae** on koppisiemenisten Malpighiales-lahkoon kuuluva pieni trooppisen Amerikan heimo, jossa on vain *[[Goupia]]*-suku.

## Tuntomerkit
*Goupia*-lajit ovat puita, joihin kerääntyy alumiinia ja joilla on paksuseinäisiä karvoja. Varren ydin on poikkileikkaukseltaan kulmikas. Lehdet sijaitsevat kahtena rivinä ja ovat hammaslaitaisia; korvakkeet ovat pitkänomaisia ja sisäänpäin kaartuvia. Lehden suonitus on luonteenomainen; sivusuonet kohoavat kärkeä kohti ja pikkusuonet yhdistävät niitä tikapuumaisesti. Kukinto on sarjamainen ja sijaitsee lehden hangassa. Terälehdet ovat pitkiä, kapeakärkisiä ja kärjestä värikkäitä. Mesiäinen on rengasmainen. Heteenponnessa on tukeva, hieman pidentynyt ja pitkäkarvainen lokeroside eli konnektiivi. Sikiäin muodostuu viidestä yhteen kasvaneesta emilehdestä, ja siinä on muutamia siemenaiheita aksile-tyyppisessä istukassa. Vartaloita on useita sikiäimen ulkolaitaan kiinnittyneinä, ja ne muodostavat katoksen sikiäimen ylle. Hedelmä on marja, joka sisältää verkkokuvioisia siemeniä.

## Levinneisyys
*Goupia* kasvaa Keski-Amerikassa ja Etelä-Amerikan pohjoisosissa. *[[Goupia glabra|G. glabra]]* on yleinen ja runsas Amazonian alueen puu.

## Luokittelu
*Goupia*-suvussa on kaksi lajia. Lähin sukulaisheimo on orvokkikasvit (Violaceae). Aiemmin suku on luettu kelaskasveihin (Celastraceae) tai niiden yhteyteen (Cronquist 1981 ja Takhtajan 1997).

## Lähteet
* Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/.
### Viitteet

## Aiheesta muualla
* Levinneisyyskartta: http://www.mobot.org/mobot/research/apweb/maps/goupiaceae.gif
Nita Englund

**Nita Englund** (s. 10. kesäkuuta 1992 Iron Mountain) on yhdysvaltalainen mäkihyppääjä. Hän edustaa Kiwanis Ski Clubia ja hänen valmentajanaan toimii Kjell Magnussen.

Englund debytoi mäkihypyn maailmancupissa tammikuussa 2014 ollen Sapporon kilpailussa sijalla 48. Ensimmäiset maailmancupin pisteensä hän saavutti joulukuussa 2014 Lillehammerin kilpailusta sijoituttuaan sijalle 18. Englundin paras sijoitus maailmancupin osakilpailussa on toinen sija, jonka hän saavutti Râșnovin kilpailusta helmikuussa 2015. Continental Cupissa Englund on ollut parhaimmillaan kolmas, maaliskuussa 2014 Falunissa.

Englund sijoittui Falunin MM-kilpailuissa 2015 12:nneksi. Hän on kilpaillut myös kolmissa nuorten MM-kilpailuissa.

## Lähteet
9-BBN

**9-BBN** eli **9-borabisyklo[3.3.1]nonaani** (C16H30B2) on organoboraaneihin kuuluva orgaaninen yhdiste. Yhdistettä käytetään paljon orgaanisen kemian synteeseissä erityisesti hydroboraatioissa, pelkistyksissä ja kytkentäreaktioissa.

## Ominaisuudet

9-BBN on huoneenlämpötilassa valkoista kiteistä ainetta. Yhdiste on termisesti hyvin stabiili ja kemiallisestikin suhteellisen stabiili, mutta reagoi hitaasti veden ja ilman kanssa. Yhdiste ei liukene veteen, mutta liukenee orgaanisiin liuottimiin heksaaniin, sykloheksaaniin, dietyylieetteriin, tetrahydrofuraaniin ja aromaattisiin hiilivetyihin. Kiinteässä olomuodossa ja liuoksena ei-koordinoivissa liuottimissa esimerkiksi yhdiste esiintyy dimeerinä, mutta koordinoivissa liuottimissa kuten tetrahydrofuraanissa se esiintyy koordinoituneena monomeerina.

## Valmistus ja käyttö
9-BBN:ää valmistetaan boraanin ja 1,5-syklo-oktadieenin välisellä reaktiolla. Reaktiossa liuottimena käytetään tyypillisimmin dietyylieetteriä ja reaktiossa muodostuu ensin isomeerien seos, jotka muuttuvat kuumennettaessa 9-BBN:ksi. 
:

9-BBN on sushteellisen steerisesti estynyt molekyyli, minkä vuoksi se on hyvin selektiivinen reagenssi alkeenien ja alkyynien hydroboraatioreaktioissa. Se reagoi nopeammin alkeenien kuin alkyynien kanssa ja kykenee reagoimaan myös tetrasubstituoitujen alkeenien kanssa, mihin eräät muut yleisesti käytetyt hydroboraatioreagenssit kuten disiamyyliboraani eivät kykene. Hydroboraatioiden lisäksi 9-BBN:ää käytetään muun muassa muiden organoboraanien ja heterosyklisten booriyhdisteiden valmistuksessa, konjugoituneiden enonien pelkistämiseen allyylisiksi alkoholeiksi, katalyyttinä enonien konjugaattiadditioissa, aldolikondensaatioissa, Diels–Alder-reaktioissa ja Suzuki-kytkennöissä.

## Lähteet
André Breitenreiter

**André Breitenreiter** (s. 2. lokakuuta 1973 Langenhagen) on saksalainen jalkapallovalmentaja ja entinen keskikenttäpelaaja. 

## Ura
Breitenreiter pelasi yhteensä 144 ottelua Bundesliigassa edustaen Hamburger SV:tä, VfL Wolfsburgia ja SpVgg Unterhachingia. Hän pelasi lisäksi 101 ottelua 2. Bundesliigassa, jossa hänen seurojaan olivat Hannover 96 ja SpVgg Unterhaching. Breitenreiter voitti Saksan cupin Hannover 96:ssa kaudella 1991–1992.

Breitenreiter aloitti Regionalligan TSV Havelsen päävalmentajana tammikuussa 2011. Kahden ja puolen kauden jälkeen hän siirtyi valmentamaan 2. Bundesliigan SC Paderborn 07:ää kesällä 2013. Breitenreiter nosti ensimmäisen kautensa päätteeksi joukkueen Bundesliigaan. Breitenreiterin ensimmäinen kausi Bundesliiga-valmentajana päättyi jumbosijaan, eikä piskuinen Paderborn onnistunut säilyttämään sarjapaikkaansa. 

Kauden 2014/15 jälkeen Breitenreiter nousi yllättäen FC Schalken päävalmentajaksi kaksivuotisella sopimuksella. Schalke osti Breitenreiterin ulos Paderbornista 500 000 eurolla. Hän oli jo Schalken 14. päävalmentaja viimeisen kymmenen vuoden aikana. Breitenreiterin johdolla Schalke sijoittui Bundesliigassa viidenneksi jääden Mestarien liigan karsintoihin oikeuttavasta sijoituksesta kolmen pisteen päähän. Eurooppa-liigassa Schalke voitti lohkonsa, mutta putosi jo ensimmäisellä pudotuspelikierroksella hävittyään kotonaan FK Šah’tar Donetskille 3–0. Schalke purki Breitenreiterin sopimuksen kauden 2015/16 jälkeen.

Maaliskuussa 2017 Breitenreiterista tuli 2. Bundesliigassa pelanneen Hannover 96:n päävalmentaja. Hannoverin Bundesliiga-kausi 2018/19 alkoi kahdella tasapelillä, mutta jatkui alavireisesti. Breitenreiter onnistui johdattamaan joukkueensa vain kahteen voittoon syyskauden aikana. Putoamiskamppailuun juuttunut Hannover erotti päävalmentajansa 27. tammikuuta 2019, kun joukkue oli kärsinyt murskaavan 5-1 tappion sarjakärki Borussia Dortmundille.

Kesäkuussa 2021 Breitenreiter palasi valmennustehtäviin sveitsiläisen FC Zürichin päävalmentajana. Joukkue voitti Breitenreiterin alaisuudessa vain kaksi ottelua ja putosi Englannin Ykkösliigaan kauden päätteeksi. Breitenreiter jätti seuran kauden jälkeen. Hän kritisoi joukkueen valmistautumista kauteen 2023/24 sanoen muun muassa, että joukkueen pelaajat olivat istuneet kesällä enemmän pubissa kuin olleet treenikentällä. Seura purki kuitenkin Breitenreiterin sopimuksen neljä kierrosta ennen kauden loppua.Hannover 96 und André Breitenreiter beenden Zusammenarbeit mit sofortiger Wirkung

## Saavutukset

* Sveitsin mestaruus: 2022

## Lähteet
James McCarthy

**James McCarthy** (s. 12. marraskuuta 1990 Glasgow, Skotlanti) on irlantilais-skotlantilainen jalkapalloilija, joka edustaa Skotlannin Valioliigassa pelaavaa Celticiä. Oikeajalkainen McCarthy on pelipaikaltaan keskikenttäpelaaja. Hän on pelannut myös Irlannin jalkapallomaajoukkueessa.

## Seurajoukkueura
McCarthy aloitti uransa Skotlannin 1. divisioona Hamilton Academicalissa, jota hän edusti vuodet 2006–2009 tehden 95 ottelussa 13 maalia. Voitettuaan 1. divisioonan kaudella 2007–2008 seura pelasi kauden 2008–2009 Skotlannin valioliigassa ja McCarthy teki pääsarjadebyyttikaudellaan 37 pelissä kuusi maalia.

Heinäkuussa 2009 McCarthy siirtyi Englannin Valioliigan Wigan Athleticiin, jonka riveissä hän debytoi elokuussa 2009 Manchester Unitedia vastaan. Uran avausmaali Wiganissa ja kauden 2009–2010 ainoa osuma syntyi tammikuussa 2010 Wolverhampton Wanderersin verkkoon. McCarthy pelasi Wiganissa neljä kokonaista kautta, joista viimeisellä, kaudella 2012–2013 hän pelasi seuran paidassa kaikissa Valioliigan 38 ottelussa tehden kolme maalia. Kaudella 2012–2013 McCarthy onnistui voittamaan Wiganin kanssa myös FA Cupin Manchester Cityn kaaduttua finaalissa.

Wiganin pudottua Mestaruussarjaan kaudeksi 2013–2014 McCarthy siirtyi Wiganin entisen valmentajan Roberto Martínezin perässä Valioliigan Evertoniin. Debyytti seuran paidassa tapahtui syyskuussa 2013 Chelsea FC:tä vastaan ja kauden ainoa maali syntyi päätöskierroksella Hull Cityn verkkoon. Avauskaudellaan seurassa McCarthy pelasi 34 ottelua. Kaudella 2014–2015 hän debytoi Eurooppa-liigassa. Kausilla 2016–2019 hän kärsi useista vammoista ja pelasi yhteensä vain 17 valioliigaottelua. Kaikkiaan hän pelasi Evertonissa kuuden kauden aikana 108 liigaottelua ja teki kuusi maalia.

McCarthy siirtyi Valioliigan Crystal Palaceen 3,3 miljoonalla eurolla kesällä 2019.

## Maajoukkueura
Skotlannissa syntynyt ja kasvanut McCarthy päätti edustaa maajoukkuetasolla Irlantia, jonka edustusoikeuden hän sai maassa syntyneiden äidin puolen isovanhempien kautta. McCarthy pelasikin käytännössä kaikissa Irlannin nuorten maajoukkueissa. Irlannin jalkapallomaajoukkueessa hän debytoi maaliskuussa 2010 harjoitusottelussa Brasiliaa vastaan. Hän on pelannut kaikkiaan 41 maaottelua. EM-kilpailuissa 2016 hän pelasi avauskokoonpanossa Irlannin kaikki neljä ottelua.

## Lähteet

## Aiheesta muualla
* 
* http://www.national-football-teams.com/player/36444/James_Mccarthy.html
* http://www.soccerway.mobi/?sport=soccer&page=player&id=46512&localization_id=www